Richard Mirring

Richard-Voldemar Mirring (vene keeles hiljem Меринг, Рихард Августович; 29. juuni 1901 Tallinn – 1. september 1938 NSV Liit) oli eesti päritolu NSV Liidu poliitikategelane (Üle-eestimaalise Noorproletaarlaste Ühingu ja EKP Keskkomitee sekretär).

Elukäik
Õppis Tallinna Kaubanduskoolis. 1920. aastal astus EKP liikmeks. 1921. aastal vahistati ning saadeti sama aasta detsembris vangide vahetuse korras Nõukogude Venemaale. Tegutses 1922. aasta suvest kuni 1923. aasta maini Eestis põranda all.

Alates 1923. aastast taas NSV Liitu asudes kasutas nime Richard Meering, ka nimekujusid Mehring ja Mering.

Töötas EKNÜ esindajana Kommunistliku Noorsoo Internatsionaali täitevkomitee juures Moskvas. Õppis 1927–1930 Moskvas kõrgematel marksismi-leninismi kursustel, töötas 1930–1931 EKP KK sekretäri ja esindajana Kominterni täitevkomitees, 1930–1933 Kominterni Skandinaavia maade sekretariaadi juhatajana, 1933–1935 Kominterni Inglise-Ameerika maade sekretariaadis. Esindas EKP-d 1935 Kominterni VII kongressil. Ta töötas 1935–1937 EKP esindajana Kominterni Täitevkomitees.

Ta arreteeriti 26. juulil 1937 süüdistatuna "kontrrevolutsioonilises organisatsioonis osalemises" ja mõisteti NSV Liidu Ülemkohtu Sõjakolleegiumi poolt süüdi. Ta lasti maha 1. septembril 1938. Rehabiliteeriti 23. juulil 1956.

Viited

Välislingid
Ivo Juurvee. "Briti sideluure paljastas Eesti kommunistide salasõnumeid". Postimees, 25. detsember 2011

Eestimaa Kommunistliku Partei liikmed
Eestlased Venemaal
Sündinud 1901
Surnud 1938